hotchpotch/miracl-hf-unified huggingface dataset:
গুন্ডা (চলচ্চিত্র)
গুন্ডা ১৯৭৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আলমগীর কুমকুম। এটি ঔপন্যাসিক অ্যান্থনি হপ-এর "প্রিজনার অব জেন্দা" উপন্যাস অবলম্বনে নির্মিত। ছায়াছবিটির চিত্রনাট্য লিখেছেন পরিচালক আলমগীর কুমকুম এবং সংলাপ লিখেছেন আশীষ কুমার লোহ। এতে প্রধান চরিত্রে অভিনয় করেছেন কবরী সারোয়ার, রাজ্জাক, খলিল উল্লাহ খান, আলমগীর প্রমুখ। অভিনেতা খলিল উল্লাহ খান এই চলচ্চিত্রটিতে অভিনয়ের মাধ্যমে ২য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।
বসতিতে বড় হওয়া সুন্দরী বীনা অন্যের পকেট মেরে ও ছিনতাই করে জীবিকা নির্বাহ করে। একদিন বাহাদুরের পকেট মারতে গিয়ে ধরা খায়। আরেকদিন বিশাল সম্পত্তির অধিকারী এক মহিলার বিশ্বস্ত কর্মচারী খায়রুল আলমের টাকা-পয়সা ছিনতাই করে। খায়রুল আলম বাহাদুরকে দায়িত্ব দেয় বীনাকে খুঁজে দিতে যাতে সে প্রিন্সেস সুলতানা পরিবর্তে তাকে তার মালকিনের কাছে নিয়ে যাতে পারে। বাহাদুর সম্পত্তির অর্ধেক পাওয়ার আশায় রাজি হয়। বাহাদুর মিথ্যে খুনের ঘটনা সাজিয়ে বীনাকে রাজি করায়। খায়রুল আলম ও বাহাদুর বীনাকে চৌধুরী মঞ্জিলে নিয়ে যায়। কিন্তু সেখানে তাদের আসল পরিচয় জানতে পেরে সকলে বিস্মিত হয়।গুন্ডা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, মোহাম্মদ আলী সিদ্দিকী, ও ফেরদৌস ওয়াহিদ।
২য় জাতীয় চলচ্চিত্র পুরস্কারঃ
লং কিংকুয়ান
লং কিংকুয়ান (; জন্ম: ৩ ডিসেম্বর ১৯৯০) হুনান প্রদেশের জিয়াংজি এলাকার লংশানে জন্মগ্রহণকারী বিশিষ্ট চীনা ভারোত্তোলক। ৫৬ কেজি ওজন বিভাগে দুইবারের অলিম্পিক চ্যাম্পিয়ন তিনি।
বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে ৫৬ কেজি ওজন শ্রেণীতে খেলার জন্য মনোনীত হন ও স্বর্ণপদক জয় করেন। পুরুষদের ৫৬ কেজি বিভাগে স্বর্ণপদক জয়ের পূর্বে দুইবার জুনিয়র বিশ্বরেকর্ড গড়েছিলেন তিনি। পরের বছর একই শ্রেণীতে বিশ্ব ভারোত্তোলন চ্যাম্পিয়নশীপে স্বর্ণ জয় করেন। এ পর্যায়ে তিনি সর্বমোট ২৯২ কেজি উত্তোলন করেন।
কিন্তু, ২০১০ সালে নিজের খেতাব অক্ষুণ্ন রাখতে ব্যর্থ হন। নিজ দেশের উ জিয়াংবিয়াও'র কাছে হেরে যান ও ২০১১ সালের চ্যাম্পিয়নশীপে অংশ নিতে ব্যর্থ হন। এরপর ২০১২ সালের লন্ডন অলিম্পিকে অন্তর্ভূক্তির জন্য জাতীয় পর্যায়ের বাছাইয়ে উ'র কাছে পুণরায় হেরে যান। ২০১৩ সালে অনুষ্ঠিত বিশ্ব চ্যাম্পিয়নশীপে রৌপ্যপদক পান। এ পর্যায়ে ২০১২ সালের অলিম্পিক চ্যাম্পিয়ন ওম ইউন-চোলের পিছনে থাকেন ও ২০১৪ সালে ব্রোঞ্জপদক পান। ২০১৫ সালে বিশ্ব ভারোত্তোলন চ্যাম্পিয়নশীপে অংশ নিতে পারেননি।
রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে ৫৬ কেজি শ্রেণীতে স্বর্ণপদক জয় করেন। তিনি সর্বমোট ৩০৭ কেজি উত্তোলন করে নতুন বিশ্বরেকর্ড গড়েন ও ১৬ বছর পূর্বেকার সিডনি অলিম্পিকে হালিল মাতলু'র গড়া ৩০৫ কেজির বিশ্বরেকর্ড ভঙ্গ করেন।
বড়বাটি স্টেডিয়াম
বড়বাটি স্টেডিয়াম () হলো ভারতের ওড়িশা রাজ্যের একটি ক্রিকেট মাঠ। এটি কটকে অবস্থিত। এই মাঠটিতে ভারত টেস্ট ক্রিকেট খেলে থাকে। ১৯৮৭ সালের ক্রিকেট বিশ্বকাপ এবং ১৯৯৬ সালের ক্রিকেট বিশ্বকাপের কিছু খেলা এখানে অনুষ্ঠিত হয়েছিলো।
এমনিতে কটকে ম্যাচ মানে ক্রিকেটারেরা থাকেন ভুবনেশ্বরে। প্র্যাকটিস বা ম্যাচের দিন এখান থেকে যাতায়াত করেন তাঁরা। যে হেতু কটকে থাকার মতো ভাল হোটেল নেই।
কটকে দক্ষিণ আফ্রিকার বিরুদ্ধে টি-টোয়েন্টি ম্যাচে হারের মুখে দর্শকরা জলের বোতল ছুড়ে খেলা বন্ধ করে দিয়েছিল। তার জেরে বরাবাটি স্টেডিয়ামে ইডেনের মতোই জলের বোতল নিয়ে ঢোকাও নিষিদ্ধ করে দেওয়া হয় ।
বনানী ঘোষ
বনানী ঘোষ হলেন একজন প্রথিতযশা ভারতীয় বাঙালী কণ্ঠশিল্পী। তিনি মূলতঃ রবীন্দ্র সঙ্গীত শিল্পী হিসেবে পরিচিতি পেয়েছেন। এছাড়াও অতুলপ্রসাদ সেন, রজনীকান্তসহ অন্যান্য গানেও তার সবিশেষ দক্ষতা রয়েছে।
বর্তমান বাংলাদেশের ময়মনসিংহে জন্মগ্রহণ করেন তিনি। বাবা প্রফুল্ল কৃষ্ণ ঘোষ একাধারে সঙ্গীতজ্ঞ, কবি ও শিশুতোষ সাময়িকীর সম্পাদক ছিলেন। হিন্দুস্তানী শাস্ত্রীয় সঙ্গীতে প্রশিক্ষণ নেন বনানী ঘোষ। প্রখ্যাত রবীন্দ্র সঙ্গীত শিল্পী কণিকা বন্দ্যোপাধ্যায়ের সাথেও শান্তিনিকেতনে কাজ করেছেন তিনি ও তাঁর কণ্ঠস্বরের সাথে ব্যাপক মিল রয়েছে। রবীন্দ্রভারতী বিশ্ববিদ্যালয় থেকে প্রাতিষ্ঠানিক ডিগ্রী লাভ করেন তিনি। পণ্ডিচেরীর দিলীপকুমার রায়ের সাথেও প্রশিক্ষণ নিয়েছেন। ১৯৭০-এর দশকে রবীন্দ্রসঙ্গীত জগতে প্রবেশের পর তিনি খুব দ্রুতলয়ে আকাশবাণী এবং দূরদর্শনে স্থান করে নেয়ার ক্ষেত্রে সক্ষমতা দেখান।
সুইজারল্যান্ড ও মার্কিন যুক্তরাষ্ট্রে নিবাস গড়েন তিনি। তন্মধ্যে, যুক্তরাষ্ট্রে 'অন্তরা' নামের রবীন্দ্রসঙ্গীতের একটি প্রতিষ্ঠান গড়ে তোলেন। এ প্রতিষ্ঠানের মাধ্যমে সহস্রাধিক শিক্ষার্থীদেরকে প্রশিক্ষণ দিয়েছেন। এছাড়াও তিনি রবীন্দ্র মেলা উৎসবেরও আয়োজন করেছেন যাতে আন্তর্জাতিক অঙ্গনে রবিঠাকুরের সৃষ্ট কর্মসমূহকে ছড়িয়ে দেয়া যায়। বেশ কয়েকটি নৃত্য নাটকও মঞ্চস্থ করেছেন। তন্মধ্যে ১৯৬২ সালে শাপমোচন ও ১৯৮৩ সালে রোচেস্টারে ভানুসিংহের পদাবলী উল্লেখযোগ্য।
ব্যারি ম্যাকার্থি
ব্যারি জন ম্যাকার্থি (; জন্ম: ১৩ সেপ্টেম্বর ১৯৯২) হলেন ডাবলিনে জন্মগ্রহণকারী একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে ডারহামের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলিং করেন। এছাড়াও, ডানহাতে ব্যাটিংয়ে পারদর্শিতা দেখাচ্ছেন ব্যারি ম্যাকার্থি। তার বোন লুইজ ম্যাকার্থিও আয়ারল্যান্ড দলের পক্ষে আন্তর্জাতিক ক্রিকেটে অংশ নিচ্ছে।
আয়ারল্যান্ড অনূর্ধ্ব-১৯ দলের পক্ষে পাঁচটি খেলায় অংশ নিয়েছেন তিনি। প্রথম-শ্রেণীর ক্রিকেটে ডারহামের সদস্যরূপে ২০১৫ সালে অভিষেক ঘটে তার। একই দলের পক্ষে ২০ মে, ২০১৬ তারিখে প্রথমবারের মতো টুয়েন্টি২০ ক্রিকেট খেলেন। ২০১৬ ন্যাটওয়েস্ট টি২০ ব্ল্যাস্ট প্রতিযোগিতায় দলের প্রতিপক্ষ ওরচেস্টারশায়ার র‌্যাপিডসের বিপক্ষে খেলায় অংশগ্রহণের সুযোগ ঘটে তার। জুন, ২০১৬ সালে সফরকারী শ্রীলঙ্কার বিপক্ষে অনুষ্ঠিত ওডিআই সিরিজে অংশগ্রহণের জন্য তাকে দলের সদস্য মনোনীত করা হয়। অতঃপর ১৬ জুন, ২০১৬ তারিখে আয়ারল্যান্ডের পক্ষে ওডিআই অভিষেক ঘটে তার।
নেতারহাট
নেতারহাট ঝাড়খণ্ডের লাতেহার জেলার(পূর্বে পালামৌ জেলার) একটি শহর। শহরটি ছোট নাগপুর মালভূমির রাণী নামেও পরিচিত একটি শৈল শহর। এই শহরটি নেতারহাট রেসিডেন্টিয়াল স্কুলের জন্য বেশি বিখ্যাত, যা ১৯৫৪ সালে স্থাপন করা হয়।
যাদুর বাঁশি
যাদুর বাঁশি ১৯৭৭ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন আব্দুল লতিফ বাচ্চু। ছায়াছবিটির কাহিনী, চিত্রনাট্য ও সংলাপ লিখেছেন আহমদ জামান চৌধুরী। এতে নাম চরিত্রে অভিনয় করেছেন অপু সারোয়ার। এছাড়া অন্যান্য ভূমিকায় ছিলেন সুচরিতা, রাজ্জাক, বুলবুল আহমেদ, এটিএম শামসুজ্জামান প্রমুখ। চলচ্চিত্রটি ৩য় জাতীয় চলচ্চিত্র পুরস্কারে তিনটি বিভাগে পুরস্কার অর্জন করে।
দরিদ্র বিধবা মায়ের সন্তান যাদু বাঁশি বাজিয়ে গ্রামবাসীকে বিমোহিত করে। গ্রামের কিছু লোক এতে ক্ষুব্ধ হয়ে তাকে গ্রাম থেকে বের করে দেয়। নদীর তীরে ডুবতে থাকা জেলে মোহর আলীর স্ত্রীকে বাঁচায় সে। মোহর আলী তার একটা কাজের বন্দোবস্ত করে দেয়। কিন্তু সে তার মালিক তমিজ আলীর মেয়ের পাখির সাথে সম্পর্কে জড়িয়ে যায়। তমিজ আলী জানতে পেরে যাদু ও মোহর আলীকে শাসায়। মোহর আলী ও তার স্ত্রী আমেনার সাহায্যে তারা বিয়ে করে এবং গ্রাম ছেড়ে শহরে পালিয়ে যায়। ইতিমধ্যে যাদু অসুস্থ হয়ে পরলে তাকে হাসপাতালে নিয়ে গেলে তার ক্যান্সার ধরা পরে। অন্যদিকে পাখির চাচার কুবুদ্ধিতে পাখি যাদুকে হাসপাতালে একা রেখে বাড়ি চলে যায় এবং গৃহবন্দী হয়।যাদুর বাঁশি ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, রুনা লায়লা ও খুরশিদ আলম। যাদুর বাঁশি বাজিয়েছেন আবদুর রহমান।
৩য় জাতীয় চলচ্চিত্র পুরস্কারঃ
অনন্ত প্রেম
অনন্ত প্রেম ১৯৭৭ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি প্রযোজনা ও পরিচালনা করেছেন চিত্রনায়ক রাজ্জাক। এটি নায়ক রাজ্জাক পরিচালিত প্রথম চলচ্চিত্র। এতে প্রধান চরিত্রে অভিনয় করেছেন ববিতা, রাজ্জাক, এটিএম শামসুজ্জামান, ব্ল্যাক আনোয়ার, খলিল উল্লাহ খান। এই চলচ্চিত্রের জন্য চিত্রায়িত হয়েছিল বাংলাদেশি চলচ্চিত্রের প্রথম চুম্বন দৃশ্য, কিন্তু তা পরবর্তীতে বাদ পড়ে। চলচ্চিত্রটি ৩য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।
রাজ্জাক, এটিএম শামসুজ্জামান, ব্ল্যাক আনোয়ার, খলিল চার বন্ধু বিশ্ববিদ্যালয়ে পড়ে। একই বিশ্ববিদ্যালয়ে পড়ে ববিতা। খলিল পছন্দ করে ববিতাকে কিন্তু সে প্রেমের প্রস্তাব সাড়া দেয় না। বন্ধুদের এ কথা জানালে তারা একটা উপায় খুঁজে বের করে। পরিকল্পনা অণুযায়ী তারা ববিতাকে একটি নির্জন স্থানে আক্রমণ করে ও তাকে বাঁচাতে আসে খলিল। সাজানো মারপিটে বন্ধুদের হারিয়ে ববিতাকে উদ্ধার করে এবং বাড়ি পৌঁছে দেবার নাম করে নির্জন স্থানে তাকে ধর্ষণ করতে উদ্যত হলে ববিতা চিৎকার করে। চিৎকার শুনে বন্ধুরা চলে আসে এবং সত্যিকারে মারপিটে রাজ্জাকের হাতে খলিল খুন হয়। খলিলের লাশ গাড়িতে করে নিয়ে ববিতাকে বাড়ি পৌঁছে দেয় কিন্তু ফেরার পথে তারা তিনজন পুলিশের কাছে ধরা পরে। পুলিশ হেফাজত থেকে পালিয়ে যায় রাজ্জাক। অন্যদিকে ববিতাও সৎ মায়ের অত্যাচার সহ্য করতে না পেরে বাড়ি থেকে পালিয়ে যায়। দুজনের ট্রেনে আবার দেখা হয় এবং পালিয়ে যান এক পাহাড়ি এলাকায়। সেখানে একে অপরের প্রেমে পরে যান। অপরদিকে জেল থেকে পালানোর পথে এটিএম শামসুজ্জামান ও ব্ল্যাক আনোয়ার পুলিশের গুলিতে মারা গেলে আসল ঘটনার কোন সাক্ষী থাকে না।অনন্ত প্রেম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন ও খুরশিদ আলম।
৩য় জাতীয় চলচ্চিত্র পুরস্কারঃ
জননী (চলচ্চিত্র)
জননী ১৯৭৭ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন সিরাজুল ইসলাম ভূঁইয়া। এতে প্রধান চরিত্রে অভিনয় করেছেন শাবানা, সৈয়দ হাসান ইমাম, আনোয়ারা, রওশন জামিল। শাবানা এই চলচ্চিত্রে অভিনয়ের মাধ্যমে ৩য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রীর পুরস্কার পেলও তিনি তা প্রত্যাখ্যান করেন।৩য় জাতীয় চলচ্চিত্র পুরস্কারঃ
আশিস শর্মা
আশিস শর্মা হলেন একজন জনপ্রিয় ভারতীয় চলচ্চিত্র এবং টেলিভিশন অভিনেতা। তিনি টেলিভিশন শো "রাংগরসিয়াতে" মেজর রুদ্রপ্রতাপ রণৌত এবং "সিয়া কে রাম"-এ ভগবান রামের চরিত্রের জন্য বেশি পরিচিত। তার অভিনীত রংগরসিয়া ‘সেন্সিজ ওলমেঝ’ নামে তুর্কি ভাষায় ডাবিং করা হয়।
আশিস শর্মা ২০১০ সালে প্রথম হিন্দি ছবি "লাভ সেক্স অর ধোঁকা" দিয়ে চলচ্চিত্রে কর্মজীবন শুরু করেন। একই বছর তিনি ইমাজিন টিভিতে একটি টিভি সিরিজ "গুণাহো কা দেবতায়" প্রধান চরিত্রের কিরদার করেন। তিনি ঐতিহাসিক সিরিজ নাটক "চন্দ্রগুপ্ত মৌর্য" -এর চরিত্রটি পুনর্ঙ্কিত করেন। তিনি জি টিভির রব সে সোহনা ইশক রনবীর চরিত্র করেন। কালারস টিভিতে রংগসরিয়া টিভি সিরিজে মেজর রুদ্র প্রতাপ রণৌত, একজন বিএসএফ কর্মকর্তা হিসেবে দর্শক খ্যাতি ও সমালোচনা দুটোই কুড়ান। ২০১৪ সালে তিনি নাচের একটি রিয়্যালিটি শো "ঝালাক দিখ্‌লা জা" ৭ম মৌসুমের বিজয়ী হন। সম্প্রতিকালে তিনি "সিয়া কে রামে" ভগবান রামের চরিত্রে অভিনয় করছেন।
২০১৩ সালের ৩০শে জানুয়ারি তিনি টেলিভিশন অভিনেত্রী অর্চনা টাইডেকে বিয়ে করেন।
দামকুড়া ইউনিয়ন
দামকুড়া ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।
দামকুড়া ইউনিয়নের পশ্চিমে দেওপাড়া ইউনিয়ন ও পূর্বে হড়গ্রাম ইউনিয়ন অবিস্থত। দামকুড়া ইউনিয়নের আয়তন ১৭.৩৫ বর্গ কিলোমিটার।
এখানে গ্রামের সংখ্যা ২৩ টি, মৌজার সংখ্যা ১৩ টি, এবং হাট/বাজার সংখ্যা ০২ টি। এই ইউনিয়নের গ্রামগুলো হচ্ছেঃ আলোক ছত্র, আশগ্রাম, বাইশ বলদ, বাথান বাড়ী, ভিমের ডাইং, দেলুয়াবাড়ী, গোসাই পুর, হরিষার ডাইং, কাদিপুর, ভবানীপুর, কলার টিকর, দেশলাপাড়া, পুরাতন মধুপুর, বিন্দারামপুর, মুরারীপুর, ভাবকী মধুপুর, জোতরাবন, মধুপুর, দামকুড়া হাট-(মাহালীপাড়া), মেদোবাড়ী, রাহী, শিতলাই ও গোবিন্দপুর।
২০১১ সালের আদম শুমারি অনুযায়ী জনসংখ্যা ২০,৭৮১ জন (প্রায়)। দামকুড়া ইউনিয়নের সাক্ষরতার হার হচ্ছে ৬৫%।
শিক্ষার প্রতিষ্ঠানের মধ্যে কলেজঃ ০১টি, উচ্চ বিদ্যালয়ঃ ০৩টি, বালিকা উচ্চ বিদ্যালয়ঃ ০১টি, নিম্ন মাধ্যমিক বিদ্যালয়ঃ ০১টি, মাদ্রাসা- ০৩টি, সরকারী প্রাথমিক বিদ্যালয় ০৪টি এবং বে-সরকারী রেজিঃ প্রাঃ বিদ্যালয় আছে ০১টি।
দামকুড়া ইউনিয়নে একটি সুবিশাল খাল রয়েছে। দামকুড়া হাটের পাশ দিয়ে এই খালটি বয়ে গেছে।
দর্শনপাড়া ইউনিয়ন
দর্শনপাড়া ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।
দর্শনপাড়া ইউনিয়নের পূর্বে হুজুরিপাড়া ইউনিয়ন অবস্থিত। দর্শনপাড়া ইউনিয়নের আয়তন ৪.৩০ বর্গ কিলোমিটার।
এখানে গ্রামের সংখ্যা ১৪ টি, মৌজার সংখ্যা ১৩ টি এবং হাট/বাজার সংখ্যা ০৩ টি। এই ইউনিয়নের গ্রামগুলোর হচ্ছেঃ বাগশৈল, কুপাকান্দি, বারই পাড়া,তেঁতুলিয়া ডাঙ্গা (দমদমা), দর্শনপাড়া, তিশলাই, চক দর্শনপাড়া, প্রসাদ পাড়া, সুন্দল পুর, ঘোষ পুকুর, বিলনেপাল পাড়া, তালুকধর্ম পুর ও বিলধর্ম পুর।
২০১১ সালের আদম শুমারি অনুযায়ী জনসংখ্যা ১৫,১৫৬ জন (প্রায়)। দর্শনপাড়া ইউনিয়নের সাক্ষরতার হার হচ্ছে ৩৯%।
দর্শনপাড়া ইউনিয়নে একটি কলেজ, দুইটি উচ্চ বিদ্যালয়, একটি নিম্ন মাধ্যমিক বিদ্যালয় এবং একটি মাদ্রাসা রয়েছে।
বীর মুক্তিযোদ্ধা মোঃইয়াসিন আলি
দর্শনপাড়া ইউনিয়নে একটি সুবিশাল খাল রয়েছে। এটি দর্শনপাড়া ইউনিয়নের কুপাকান্দি গ্রাম হতে বিড়স বিল হয়ে সুন্দলপুর পর্যন্ত। এবং জোয়াখালী নদী দর্শনপাড়া ইউনিয়নের বাগশৈল গ্রাম হতে শুরু হয়ে বাগধানী ব্রীজ পযন্ত জোয়াখালী নদী। এই নদীর উপরে প্রায় ৬ টি ব্রিজ আছে।
হুজুরিপাড়া ইউনিয়ন
হুজুরিপাড়া ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।
হুজুরিপাড়া ইউনিয়নের আয়তন ১০.৯৮ বর্গ কিলোমিটার। হুজুরিপাড়া ইউনিয়নের পূর্বে নওহাটা পৌরসভা অবস্থিত। পশ্চিম দিকে দর্শনপাড়া ইউনিয়ন
এখানে গ্রামের সংখ্যা ৩৪ টি, মৌজার সংখ্যা ১৩ টি এবং হাট/বাজার সংখ্যা ০২ টি। এই ইউনিয়নের গ্রামগুলোর নাম হচ্ছেঃ কৈকুড়ি, শরিষাকুড়ি, দারুশা পশ্চিমপাড়া, দারুশা হাটপাড়া, দারুশা দিঘিপাড়া, বেজুড়া সল্লাপাড়া, কর্ণহার, কর্ণহার গুচ্ছগ্রাম, বাতাশমোল্লা, সরমংলা, কুমড়াপুকুর, বেজুড়া, মোল্লাডাইং, ডাংগেরহাট, শিশাপাড়া, সাহাপুর, রাধানগর, বরমত্তরপাড়া, গোধাপাড়া, আফিপাড়া, নেপালপাড়া, দেবেরপাড়া, সায়ের পুকুর, করমজা, তুরাপুর, উত্তর লক্ষিপুর, তেঁতুলিয়া , ঘিপাড়া, ঠাকুরপাড়া, মালিগাছা, ধর্মহাটা, হুজরীপাড়া, কবিরাজপাড়া ও বাজিতপুর।
২০১১ সালের আদম শুমারি অনুযায়ী জনসংখ্যা ১৬২০২ জন (প্রায়)। এই ইউনিয়নে মোট ৬৫৮৪টি পরিবার আছে।
হুজুরিপাড়া ইউনিয়নের সাক্ষরতার হার হচ্ছে ৩৭%। বাংলাদেশর সাক্ষরতার হারহান ৩২.৪%।
শিক্ষার প্রতিষ্ঠানের মধ্যে কলেজঃ ০২টি, উচ্চ বিদ্যালয়ঃ ০৪টি, মাদ্রাসা- ০৩টি, সরকারী প্রাথমিক বিদ্যালয় ০৪টি এবং বে-সরকারী রেজিঃ প্রাঃ বিদ্যালয় আছে ০১টি।
হুজরীপাড়া ইউনিয়নে একটি খাল রয়েছে। এটি হুজরীপাড়া ইউনিয়নের কুমড়াপুকুর গ্রাম থেকে দর্শনপাড়া ইউনিয়নের কিছু অংশ জুড়ে প্রবাহিত হয়ে দুয়ারী নদীতে মিলিত হয়েছে। পদ্মা নদীর উপচে পড়া পানি এ খাল দিয়ে প্রবাহিত হয়ে থাকে। খাল টির আনুমানিক দৈর্ঘ্য ৭.০০ কি:মি:। এ খাল টিতে প্রায় সারা বছরই পানি পাওয়া যায়। এ খালে বিভিন্ন প্রজাতীর মাছ উৎপাদন হয় এবং কৃষকেরা খালের পানি সেচ কাজে ব্যবহার করে কৃষিজাত ফসল উৎপাদনে উন্নতি সাধন করে। অত্র ইউনিয়নে কোন নদ-নদী নাই।
এক নজরে হুজরীপাড়া ইউনিয়ন পরিষদঃ-
 # আয়তন ঃ- ১০.৯৮ বর্গ মাইল।
১৮৯৬ সালের ভৌতিক চলচ্চিত্র সমূহ
১৮৯৬ সালে মুক্তিপ্রাপ্ত ভৌতিক চলচ্চিত্রের তালিকা :
কলকাতা রেলওয়ে স্টেশন
কলকাতা রেলওয়ে স্টেশন পূর্বে চিতপুর স্টেশন নামে পরিচিত, নতুন চারটি আন্তঃশহর স্টেশন যেগুলো ভারতের হাওড়া ও কলকাতায় ট্রেন চালিত করে থাকে। অন্যগুলো হচ্ছে কলকাতার শিয়ালদহ স্টেশন, হাওড়ার শালিমার স্টেশন এবং হাওড়ার হাওড়া রেলওয়ে স্টেশন|হাওড়া স্টেশন।
বর্তমানে যে জায়গাতে স্টেশনটি অবস্থিত, পূর্বে জায়গাটি মালপত্র রাখার একটি বৃহৎ স্থান ছিলো। বর্তমানে গাড়ি এবং বাস পার্কিং এলাকা, এবং স্টেশনে পৌঁছানোর পথ, একটি কয়লা লোড করার স্থানের অংশ ছিল। রেলস্টেশনটি পূর্বে চিতপুর স্টেশন নামে পরিচিত ছিলো।
২০০০ সালে, এই স্থানটিকে একটি রেল স্টেশন হিসাবে ব্যবহার করার প্রথম পরিকল্পনা গ্রহণ করা হয়, যেহেতু দূরপাল্লার যাত্রীদের সংখ্যার আধিক্যের কারণে শিয়ালদহ স্টেশনটি ভারাক্রান্ত হচ্ছিল। জায়গার অভাবের কারণে সে সময় শিয়ালদহ স্টেশনে নতুন প্লাটফর্ম তৈরি করা সম্ভব হচ্ছিল না।
স্টেশনটি শিয়ালদহ-রাণাঘাট লাইন|শিয়ালদহ-রাণাঘাট লাইনের সাথে সংযুক্ত এবং ইস্টার্ন রেলওয়ের দ্বারা নৈহাটি, ব্যান্ডেল, কল্যাণী সিমান্ত শান্তিপুর, কৃষ্ণনগর, বিরহামপুর, লালগোলা, ডানকুনি, কলকাতা বিমানবন্দর বনগাঁ, হাসনাবাদ প্রভৃতি স্থানে ট্রেন চলাচল করে থাকে।কলকাতা রেলওয়ে স্টেশন - সোনারপুর স্টেশন
এস৪৫ শকুন্তলা পার্ক - কলকাতা রেলওয়ে স্টেশন
এস৫৩ কলকাতা রেলওয়ে স্টেশন - নিউ টাউন ইউনিটেক
একটি নতুন রেলওয়ে স্টেশন হিসাবে স্টেশনটি জন চলাচলের বাহনগুলো দ্বারা যথাযথভাবে ব্যবহৃত হয়নি। পশ্চিমবঙ্গের সারফেস ট্রান্সপোর্ট কর্পোরেশনের মাত্র দুই অথবা তিনটি বাস সার্ভিস রুট স্টেশনটির সাথে যুক্ত। অন্যান্য বাস এবং ট্রামগুলো রাধা গোবিন্দ কার রোড দিয়ে চলাচল করে, যা স্টেশনটি হতে ১ কিলোমিটার দূরে অবস্থিত। সবচেয়ে নিকটের মেট্রো স্টেশনটি ২ কিলোমিটার দূরে।
শ্যামবাজারের দূর পাল্লার বাস টার্মিনাল খালের অপর পাশ হতে স্টেশনটির সামনে আনার পরিকল্পনা করা হলেও এখন পর্যন্ত তা বাস্তবায়ন করা হয়নি। যাহোক, কলকাতা স্টেশন হতে সোনাপুর পর্যন্ত বাস সার্ভিস বর্তমান যা শ্যামবাজার, উল্টাডাঙ্গা, এম বাইপাস, অজয় নগর এবং গড়িয়া দিয়ে ঘুরে আসে। সোনাপুর স্টেশন হতে কলকাতা স্টেশন পর্যন্ত যাত্রায় প্রায় ১ ঘন্টা ৩০ মিনিট সময় লাগে। অপরদিকে উল্টাডাঙ্গা হতে কলকাতা স্টেশনে অটো রিকশা যোগেও আসা যায়।
১৮৯৫ সালের ভৌতিক চলচ্চিত্র সমূহ
১৮৯৫ সালে মুক্তিপ্রাপ্ত ভৌতিক চলচ্চিত্রের তালিকা :
প্রাকৃতিক ভাষা বোঝা
প্রাকৃতিক ভাষা উপলব্ধি বা বোঝা (, অথবা, সংক্ষেপে NLU) কৃত্রিম বুদ্ধিমত্তার অন্তর্ভুক্ত প্রাকৃতিক ভাষা প্রক্রিয়াকরণের একটি উপ-বিষয়, যেখানে কোন লিখন (text) পঠন, প্রক্রিয়াজাতকরণ ও তার অর্থ বুঝতে পারা নিয়ে কাজ করা হয়।
এটাকে একটি পূর্ণ কৃত্রিম বুদ্ধিমত্তা (AI-complete/hard) বা কঠিন কৃত্রিম বুদ্ধিমত্তার সমস্যা হিসেবে বিবেচনা করা হয়। প্রাকৃতিক ভাষা উত্পাদনে বিপরীত প্রক্রিয়া একত্রিতকরন উত্পাদন (reverse process of assembling output) অবতরণ করার প্রক্রিয়া (process of disassembling) ও পদান্বয় যোগান (parsing input) থেকে অনেক জটিল। এর কারণ হচ্ছে, যোগানে অজানা ও অপ্রত্যাশিত বৈশিষ্ট্য সংঘটন এবং প্রয়োগে উপযুক্ত বাক্যগঠনসংক্রান্ত (syntactic) ও শব্দার্থিক (semantic) পদ্ধতি নির্ধারণ, যা ভাষা উত্পাদনের সময় পূর্বনির্ধারিত গুণক।
সংবাদ সংগ্রহ, পাঠ্য শ্রেণীবদ্ধকরণ, কণ্ঠস্বর-সক্রিয়করণ, সংরক্ষণ এবং বড় মাপের বিষয়বস্তু বিশ্লেষণে প্রায়োগিক ব্যবহারের জন্য এর যথেষ্ট বাণিজ্যিক আগ্রহ রয়েছে।
১৯০০ সালের ভৌতিক চলচ্চিত্র সমূহ
১৯০০ সালে মুক্তিপ্রাপ্ত ভৌতিক চলচ্চিত্রের তালিকা :
ডিজনি এক্সডি
ডিজনি এক্সডি যুক্তরাষ্ট্রের কেবল টিভি নেটওয়ার্ক এই চ্যালেনটি ডিজনি এর মালিকানাধীন এবং পারষ্পারিক টিভি চ্যালেনটির নাম হলো ডিজনি এবিসি। চ্যালেনটিকে ষ্পেনিশেরা সহায়তা করে। এটি ষ্পেনিশ ক্যাবল টিভি নেটওয়ার্কে অনুর্ভূক্ত। ফেব্রুয়ারিতে এক জরিপে দেখা যায় বাংলাদেশ বাদে সারা পৃথিবীতে ৬৮% ভাগের বেশি রয়েছে। এটি একটি জনপ্রিয় টিভি চ্যানেল। এই চ্যানেলে জনপ্রিয় কার্টুনের সিরিয়াল সম্প্রচার করা হয়। কিৎরেতসু থেকে শুরু করে আর আনেক জাপানি টিভি অনুষ্ঠান ড্রাবিং কৃত করে দেখানো হয়।
এটি ২০০৯ সাল থেকে ডিজনি এক্সডি হিসাবে সম্প্রচার করে যাচ্ছে।
ডিজনি এক্নডি ২০০৯ সালের ১৩ ই ফ্রেব্রুয়ারী রাত ১২:০০ সময় মাহা আকাশে প্রেরণ করা হয়। এটি পূর্বের চ্যানেল জেটিক্সের উত্তরসুরী।
প্রাকৃতিক ভাষা উৎপাদন
প্রাকৃতিক ভাষা উত্পাদন (, অথবা, সংক্ষেপেঃ NLG) হচ্ছে প্রাকৃতিক ভাষা প্রক্রিয়াকরণের একটি কাজ যেখানে যন্ত্র উপস্থাপন ব্যবস্থা (জ্ঞানভিত্তিক অথবা যৌক্তিকরুপ) থেকে প্রাকৃতিক ভাষা উত্পাদন করা হয়। মানসিক উপস্থাপনার (mental representations) জন্য যখন এরকম আনুষ্ঠানিক উপস্থাপনা (formal representations) আদর্শ হিসেবে ব্যাখ্যা করা হয়, মনোভাষাবিদরা তখন ভাষা উত্পাদন শব্দটিকে অগ্রাধিকার দেন।
যেহেতু প্রাকৃতিক ভাষা উত্পাদন কম্পিউটার ভিত্তিক উপস্থাপনাকে প্রাকৃতিক ভাষায় রূপান্তর করে উপস্থাপন করে, তাই একে একজন অনুবাদকও বলা যেতে পারে। তবে প্রাকৃতিক ভাষার সহজাত স্পষ্টতার জন্য চূড়ান্ত ভাষা উত্পাদন পদ্ধতি সংকলনকারী (compiler) থেকে ভিন্ন। যদিও প্রাকৃতিক ভাষা উত্পাদন অনেক আগে থেকেই বিদ্যমান ছিল, কিন্তু বর্তমানে এ প্রযুক্তির বাণিজ্যিক ব্যবহার অধিকহারে পরিলক্ষিত হচ্ছে।
এটা প্রাকৃতিক ভাষা উপলব্ধির বিপরীত হিসেবে দেখা যেতে পারে: যেখানে প্রাকৃতিক ভাষা উপলব্ধি পদ্ধতিকে মেশিন উপস্থাপিত (machine representation) ভাষা উত্পাদনে যোগান (input) বাক্যের দ্ব্যর্থতা নিরসন করতে হয়, সেথানে প্রাকৃতিক ভাষা উত্পাদন পদ্ধতিকে কিভাবে একটি ধারণাকে শব্দের মাধ্যমে প্রকাশ করা যায় তার সিদ্ধান্ত নিতে হয়।
সহজ উদাহরণ হচ্ছে সেসব পদ্ধতি যেগুলো গঠন অক্ষর উত্পন্ন করে। এগুলো সাধারনত কোন ব্যাকরণের নিয়ম অন্তর্ভুক্ত করেনা, কিন্তু কোন ভোক্তার জন্য বার্তা উৎপন্ন করতে পারে, যেমন, ভোক্তার ক্রেডিট কার্ডের খরচের সীমা পার হয়ে গিয়েছে জানিয়ে দেওয়া। আরো জটিল প্রাকৃতিক ভাষা উত্পাদন পদ্ধতি যোগাযোগের লক্ষ্য পূরণের জন্য পরিবর্তনশীলভাবে লিখন তৈরি করতে পারে। প্রাকৃতিক ভাষা প্রক্রিয়াকরণের অন্যান্য ক্ষেত্রে, হয় ভাষার স্পষ্ট নকশা (যেমন, ব্যাকরন) ও অন্যান্য কার্যক্ষেত্রের ব্যবহারের মাধ্যমে, অথবা, মানব-লিখিত লিখন বিশ্লেষণ করে আহরিত পরিসংখ্যানগত নকশা ব্যবহার করার মাধ্যম হিসেবে ব্যবহার করা যায়।
ওয়ার্ডনেট
ওয়ার্ডনেট () হচ্ছে ইংরেজি ভাষার জন্য একটি আভিধানিক শব্দার্থিক নেটওয়ার্ক। এটি ইংরেজি শব্দকে প্রতিশব্দের সেটে ভাগ করে, সেসব প্রতিশব্দের সেটের সংক্ষিপ্ত সংজ্ঞা এবং ব্যবহারের উদাহরণ (gloss) প্রদান করে, এবং তাদের অথবা তাদের সদস্যদের মধ্যে সম্পর্ক প্রদর্শন করে। এজন্য ওয়ার্ডনেটকে একটি অভিধান ও সমার্থশব্দকোষের সমন্বয় হিসেবেও সংজ্ঞায়িত করা যেতে পারে; যদিও এটি ওয়েব ব্রাউজারের মাধ্যমে ব্যবহারকারীদের জন্য সুলভ। এটা স্বয়ংক্রিয় লিখন বিশ্লেষণ ও কৃত্রিম বুদ্ধিমত্তায় প্রাথমিকভাবে ব্যবহার করা হয়।
ওয়ার্ডনেট ডাটাবেজ ও সফটওয়্যার বিএসডি রীতি লাইসেন্সের আওতায় প্রকাশ করা হয়েছে এবং এটি ওয়ার্ডনেট ওয়েবসাইট থেকে সহজেই ডাউনলোড করা যায়। বিতরণ ডাটাবেস উৎপাদনের জন্য আভিধানিক উপাত্ত (আভিধালেখক নথি) ও রচয়িতা (যাকে বলা হয় চূর্ণনশব্দ) উপলভ্য।
১৯০১ সালের ভৌতিক চলচ্চিত্র সমূহ
১৯০১ সালে মুক্তিপ্রাপ্ত ভৌতিক চলচ্চিত্রের তালিকা :
১৯০২ সালের ভৌতিক চলচ্চিত্র সমূহ
১৯০২ সালে মুক্তিপ্রাপ্ত ভৌতিক চলচ্চিত্রের তালিকা :
আধুনিক পেন্টাথলন
আধুনিক পেন্টাথলন অলিম্পিক ক্রীড়ার অন্যতম ক্রীড়াবিষয়। অসি চালনা, ২০০ মিটার মুক্ত সাঁতার, শো জাম্পিং, চূড়ান্ত পর্যায়ের সম্মিলিত পিস্তল শ্যুটিং ও ৩২০০ মিটার ক্রস-কান্ট্রি দৌড় - এ পাঁচটি সম্পূর্ণ পৃথক বিষয় নিয়ে আধুনিক প্যান্টাথলন ক্রীড়া গঠিত। ১৯১২ সাল থেকে এর ভূমিকা নিয়ে বিতর্ক থাকা স্বত্ত্বেও অদ্যাবধি অলিম্পিক গেমসের অন্যতম বিষয় হিসেবে পরিগণিত হয়ে আসছে। এছাড়াও, ১৯৪৯ সাল থেকে সাংবার্ষিকভিত্তিতে বিশ্ব চ্যাম্পিয়নশীপ প্রতিযোগিতার আয়োজন করা হচ্ছে।
প্রকৃতপক্ষে, এ ক্রীড়া বিষয়টি চার থেকে পাঁচদিনের মধ্যে সম্পন্ন হয়ে থাকে। তাস্বত্ত্বেও, ১৯৯৬ সালে দর্শকবান্ধবের লক্ষ্যে একদিনের মধ্যে সম্পন্নের চেষ্টা চালানো হয়। অলিম্পিকের ইতিহাসে দীর্ঘ সময় অবস্থানের পরও আধুনিক অলিম্পিক গেমসে এর অন্তর্ভুক্তি নিয়ে বেশ কয়েকবার পরীক্ষার কাতারে ফালানো হয়। ১১ ফেব্রুয়ারি, ২০১৩ তারিখে লুজানেতে অনুষ্ঠিত আইওসির সাধারণ সভায় আধুনিক পেন্টাথলনকে অন্য ২৫টি গুরুত্বপূর্ণ ক্রীড়ার অংশ হিসেবে ২০২০ সালের অলিম্পিক পর্যন্ত অলিম্পিক পরিকল্পনার আওতায় বহাল রাখার সিদ্ধান্ত গৃহীত হয়। ইউনিয়ন ইন্তারন্যাশিওনাল দ্য পেন্টাথলন মডার্ন (ইউআইপিএম) এ ক্রীড়ার প্রধান পরিচালনা পরিষদ। বিশ্বের সবক'টি মহাদেশের ৯০-এর অধিক দেশের সংস্থাগুলোকে আন্তর্জাতিক ক্রীড়ায় নিয়ন্ত্রণ করছে।
আধুনিক পেন্টাথলনের উৎপত্তি ইতিহাস অজানা রয়েছে। অন্যদিকে, আধুনিক অলিম্পিক গেমসের প্রতিষ্ঠাতা ব্যারন পিয়ের দ্য কুবেরত্যাঁ এ ক্রীড়ার উদ্ভাবকরূপে নিজেকে দাবী করেছেন। অন্যদিকে, ১৯১২ অলিম্পিকের সাংগঠনিক কমিটির সভাপতি ভিক্টর বাল্ক যুক্তি সহকারে দেখিয়েছেন যে, সুয়েডীয় সামরিক বাহিনীতে দীর্ঘদিনের প্রচলিত বহু-ক্রীড়া প্রতিযোগিতায় সম্পৃক্ত বিষয়গুলোকে চলনসই মানদণ্ডের আকারে আধুনিক পেন্টাথলনে রূপান্তর করতে সক্ষম হয়েছেন। গ্রিক শব্দ 'পেন্টাথলন' থেকে এ নামকরণ হয়েছে। এর শাব্দিক অর্থ দাঁড়ায় 'পাঁচ বিষয়ের প্রতিযোগিতা'। কিন্তু প্রাচীন অলিম্পিকে ব্যবহৃত প্রকৃত পেন্টাথলনের সাথে আধুনিক পেন্টাথলনের বেশ পার্থক্য রয়েছে। ঐ সময়ে স্ট্যাডিওন ফুট রেস, কুস্তি, দীর্ঘলম্ফ, বর্শা ও চাকতি নিক্ষেপ বিষয় ছিল।
১৯১২ সালের অলিম্পিকে প্রথমবারের মতো একক ক্রীড়া হিসেবে অন্তর্ভুক্তি ঘটে। সুয়েডীয় ক্রীড়াবিদ গস্তা লিলিহুক শিরোপা জয় করেন। ১৯৫২ সালে দলগত ক্রীড়া এতে যুক্ত হয়। কিন্তু ১৯৯২ সালে এটি বাদ পড়ে। আধুনিক পেন্টাথলন ফেডারেশনের সভাপতি ও জার্মান অধ্যাপক উইলহেম হেঞ্জের ব্যাপক প্রচেষ্টার পর ১৯৭৭ সালে স্যান এন্টোনিওতে অনুষ্ঠিত বিশ্ব চ্যাম্পিয়নশীপে প্রথমবারের মতো পরীক্ষামূলকভাবে ও ১৯৮১ সালে আনুষ্ঠানিকভাবে আত্মপ্রকাশ ঘটে। ২০০০ সালে মহিলাদের বিষয়ও যুক্ত করা হয়। প্রত্যেক বছরই বিশ্ব চ্যাম্পিয়নশীপ অনুষ্ঠিত হয়। এ প্রতিযোগিতায় পুরুষ ও মহিলাদের ব্যক্তিগত ও দলগতসহ রিলে বিষয় রয়েছে। ২০১০ সাল থেকে মিশ্র রিলে বিষয়েরও সংযুক্তি ঘটেছে।
যোগীর ভবন
যোগীর ভবন বগুড়ার কাহালু উপজেলায় অবস্থিত একটি মন্দির। এটি প্রায় ৮৮৪ খ্রিষ্টাব্দে নির্মিত হয়েছিলো বলে ধারনা করা হয়।
কাহালু উপজেলা সদর থেকে প্রায় ১৫ কিঃমিঃ উত্তরে পাইকড় ইউনিয়নে এটি অবস্থিত। এর অবস্থান মহাস্থানগড় এর ১২ কিলোমিটার দক্ষিণ-পশ্চিমে।
জনশ্রুতি আছে এখানে বিশ্বের বিভিন্ন দেশের যোগী ও সাধু-সন্নাসীদের যাতায়াত ছিল বলে এ স্থানটির নামকরণ ‘‘যোগীর ভবন’’।
জায়গাটি প্রায় আশি একর ভূমি জুড়ে বিস্তৃত। এর সমগ্র ভবনসমূহের এলাকা প্রাচীর বেষ্টিত এবং একটি বিভাজক দেওয়াল দ্বারা দুভাগে বিভক্ত। এখানে একটি আশ্রম, ০৪ টি মন্দির, কানচ কূপ, একটি ইঁদারা, ধর্মটঙ্গী এবং অগ্নিকুন্ড ঘর রয়েছে। চারটি মন্দিরের নাম হচ্ছে সর্বমঙ্গলা, দুর্গা, কালভৈরবী এবং গোরক্ষনাথ। এর মাঝে সর্বমঙ্গলা মন্দিরটি নকশাকৃত ইট ও পোড়ামাটির ফলক দ্বারা ব্যাপকভাবে অলঙ্কৃত। যোগীর ভবনের আশ্রম ও মন্দির নির্মানের তেমন কোন নির্দিস্ট তথ্য পাওয়া যায় না। তবে এখানকার বিভিন্ন দেয়ালের গায়ে লেখা থেকে অনুমান করা যায় যে এটি ৮৮৪ সালের দিকে নির্মিত হয়েছিল। জনশ্রুতি আছে জানা যায় বাংলার কিংবদন্তী নায়িকা বেহুলার মৃত স্বামী লক্ষ্ণীন্দর এখানকার কানচ কূপের পানির মাধ্যমে জীবন ফিরে পেয়েছিল।
চিংলেনসানা সিং
চিংলেনসানা সিং (জন্ম: ২ ডিসেম্বর ১৯৯১) হলেন একজন ভারতীয় হকি খেলোয়াড়, যাকে হাফব্যাক হিসাবে খেলতে দেখা যায়। ভারতীয় দলে তার আত্মপ্রকাশ ঘটে ২০১২ সালে এবং তিনি হকি ইন্ডিয়া লীগে মুম্বাই দাবাং দলের খেলোয়াড় হিসাবে খেলে থাকেন।
২০১১ সালে চীনের ওরদস শহরে অনুষ্ঠিত চ্যাম্পিয়নস ট্রফিতে চিংলেনসানা সিং অতিরিক্ত খেলোয়াড় হিসাবে নির্বাচিত হন। দুই খেলোয়াড় না খেলতে পারায় তার স্থান হয় মূল একাদশে, কিন্তু দুর্ভাগ্যবশত পাসপোর্ট প্রস্তুত না থাকার জন্য এই সুযোগের সৎব্যবহার করা তাঁর পক্ষে সম্ভব হয়ে ওঠে নি। অবশেষে, তার অভিষেক ঘটে ২০১১ সালে দক্ষিণ আফ্রিকায় প্রথম চ্যাম্পিয়ন্স চ্যালেঞ্জ প্রতিযোগিতায়। ২০১৪ সালে গ্লাসগো কমনওয়েলথ গেমসে দ্বিতীয় স্থানাধিকারি এবং ২০১৪ সালে বিশ্বকাপ হকিতে নবম স্থানাধিকারি ভারতীয় দলে তিনি অংশগ্রহণ করেছিলেন। সিং একই বছর ইনছনে অনুষ্ঠিত এশিয়ান গেমসে স্বর্ণ পদক জয়ী ভারতীয় হকি দলের প্রতিনিধিত্ব করেন।।
হকি ইন্ডিয়া লীগের উদ্বোধনী মরশুমে মুম্বাই ম্যাজিশিয়ান দলের জন্য $ 22,000 দিয়ে সিংকে নিলামে ক্রয় করা হয়েছিল। সেপ্টেম্বর ২০১৪ সালে লীগ থেকে নিজেদের নাম প্রত্যাহারের কথা ঘোষণার আগে প্রথম এবং দ্বিতীয় উভয় পর্বে মুম্বাই ম্যাজিশিয়ান পঞ্চম স্থান অধিকার করে। এই দুই মরশুমে সিং একটি করে গোল করেন। ২০১৫ মরশুমে মুম্বাই ম্যাজিশিয়ান দলের নাম প্রত্যাহারের পরে সিং নতুন দল মুম্বাই দাবাং-এর হয়ে হকি ইন্ডিয়া লীগে অংশগ্রহণ করেন।
শব্দার্থে দ্ব্যর্থতা নিরসন
শব্দার্থে দ্ব্যর্থতা নিরসন () গণনীয় ভাষাতত্ত্ব ও প্রাকৃতিক ভাষা প্রক্রিয়াকরণের একটি খোলা সমস্যা (open problem)। শব্দার্থে দ্ব্যর্থতা নিরসনের কাজ হল যখন কোন শব্দের একের অধিক মান (sense) অথবা অর্থ (meaning) থাকে, সেখান থেকে সঠিক অর্থটি খুঁজে বের করা।
উদাহরণস্বরূপ বলা যায়, 'আমি ভাত খাই।' - এ বাক্যে 'ভাত' শব্দটি একটি দ্ব্যর্থ (যা বোধগোম্য নয়) শব্দ। এখানে কম্পিউটারকে বুঝতে হবে যে এ বাক্যে 'ভাত' শব্দটির মানে 'দিনে প্রায় দু'বার নিয়মিত সময় নেওয়া সম্পূর্ণ আহার', কিন্তু 'খাওয়ার জন্য জলে সিদ্ধ করা চাল' নয়।
এ ধরনের সমস্যার সমাধান অন্যান্য কম্পিউটার সংক্রান্ত লেখার উপর প্রভাব ফেলে, যেমন, বকৃতা, অন্বেষণ যন্ত্রের (বা, সার্চ ইঞ্জিন) প্রাসঙ্গিকতা উন্নয়ন, অ্যানাফোরা বিশ্লেষণ (anaphora resolution), সংসক্তি, অন্বীক্ষা, ইত্যাদি।
মানব মস্তিষ্ক শব্দার্থে দ্ব্যর্থতা নিরসনে বেশ দক্ষ। যদিও সত্য যে প্রাকৃতিক ভাষা এমন উপায়ে গঠিত হয় যে এর স্নায়ু বাস্তবতার প্রতিফলন খুবই প্রয়োজন। অন্য কথায়, মানুষের ভাষা এমন উপায়ে গঠিত হয় যা মস্তিষ্কের স্নায়বিক জাল দ্বারা প্রদত্ত সহজাত ক্ষমতার প্রতিফলন (এবং আকার দিতে সাহায্য করে)। কম্পিউটার বিজ্ঞান ও তথ্য প্রযুক্তিতে যেখানে এটা করা যায়, সেখানে প্রাকৃতিক ভাষা প্রক্রিয়াকরণ ও যন্ত্র শিক্ষণ দেওয়ার জন্য কম্পিউটারের ক্ষমতার বিকাশ ঘটাতে বিজ্ঞানীদের জন্য এটি একটি দীর্ঘ মেয়াদী চ্যালেঞ্জ ছিল।
শব্দার্থে দ্ব্যর্থতা নিরসন করতে এখন পর্যন্ত বিভিন্ন রকমের প্রচুর কৌশলের খোঁজ করা হয়েছে। যেমন, অভিধান-ভিত্তিক পদ্ধতি থেকে (যা কিনা আভিধানিক সম্পদের মধ্যে নিহিত জ্ঞান ব্যবহার করে), পরিদর্শিত যন্ত্র শিক্ষণ পদ্ধতি (যেখানে প্রতিটি শব্দের জন্য হাতে প্রস্তুত করা সঠিকঅর্থসহ উদাহরনের লিখন থেকে এক একটি শ্রেণীবদ্ধকারীকে প্রশিক্ষণ দেওয়া হয়), অপরিদর্শিত যন্ত্র শিক্ষণ পদ্ধতি (যা শব্দের উপস্থিতির গুচ্ছ তৈরী করে যার ফলে অর্থপূর্ন শব্দের আরোহন ঘটে) পর্যন্ত। ক্যাভিয়েট হোস্ট (host of caveat) ছাড়া বর্তমান গাণিতিক পরিভাষার (algorithm) যথার্থতা বর্ননা করা কঠিন। ইংরেজী ভাষার ক্ষেত্রে অপকৃষ্টবুনান (coarse-grained) পর্যায়ের সঠিকতার মাত্রা নিয়মিতভাবে ৯০ ভাগের উপরে, কোন নির্দিষ্ট সমপ্রকৃতি শব্দ নিয়ে কিছু পদ্ধতি ৯৬ ভাগের উপরে সফলতা অর্জন করে।
সক্রিয়ন শক্তি
রসায়নে কোন রাসায়নিক বিক্রিয়া শুরু করতে ন্যূনতম পরিমান শক্তি পরিবেশ থেকে দেওয়া বাধ্যতামূলক তাকে সক্রিয়ন শক্তি বলে। বাইরে থেকে শক্তি (চাপ, তাপমাত্রা ইত্যাদি) প্রদানের ফলে বিক্রিয়ক অণু সমূহ বা একাংশ পরস্পরের সঙ্গে সংঘর্ষের ফলে সক্রিয়ন শক্তি লাভ করে এবং বিক্রিয়া অগ্রাভিমুখে ত্বরান্বিত হয়। যে সকল অণু এই শক্তি অর্জন করে তাদের "সক্রিয়ন অণু" বলে। ১৮৮৯ সালে বিজ্ঞানী সভান্টে আরেনিউস সক্রিয়ন শক্তির কথা প্রথম উল্লেখ করেন। সক্রিয়ন শক্তিকে সাধারনত "E" দিয়ে প্রকাশ করা হয় এবং এর পরিমাপের একক কিলোজুল প্রতি মোল বা কিলোক্যালোরি প্রতি মোল।
আরহেনিয়াস সমীকরণ (আরহেনিয়াস সমীকরণ, ইংঃ Arrhenius equation) কোন রাসায়নিক বিক্রিয়ার গতি ধ্রুবকের (ইংঃ reaction rate constant) সাথে ঐ বিক্রিয়ার তাপমাত্রার সম্পর্ক স্থাপন করে। এই সমীকরণ থেকে কোন বিক্রিয়ার প্রয়োজনীয় সক্রিয়ন শক্তির পরিমাপ করা যেতে পারে।
পরম তাপমাত্রা formula_1 তে কোন রাসায়নিক বিক্রিয়ার গতি ধ্রুবক formula_2 এবং সক্রিয়ন শক্তির পরিমান formula_3 হলে, আরহেনিয়াস সমীকরণ হবে,
formula_4 (১)
যেখানে formula_5 একটি ধ্রুবক এবং formula_6 সার্বজনীন গ্যাস ধ্রুবক।
এখন এই ১ নং সমীকরণের প্রাকৃতিক লঘুগুনক (natural logarithm) নিলে পাওয়া যাবে,
formula_7 (২)
২ নং সমীকরনটিকে সাজিয়ে লিখলে,
formula_8 (৩)
এটি (৩ নং সমীকরণ) একটি সরলরেখা্র সমীকরণ formula_9 এর অনুরূপ। যেখানে formula_10। তাই কোন রাসায়নিক বিক্রিয়া আরহেনিয়াস সমীকরণ মেনে চললে আমরা যদি ln("k") vs. (1/"T" ) গ্রাফ বানাই তাহলে একটি সরলরেখার গ্রাফ পাব। সেই সরলরেখার ঢাল (slope or gradient) থেকে সক্রিয়ন শক্তির পরিমাপ করা যাবে। সক্রিয়ন শক্তির পরিমান হবে formula_11 গুনিতক ঐ সরলরেখার ঢাল (সমীকরণ ৪)।
formula_12
রাসায়নিক বিক্রিয়ায় অংশগ্রহণকারী বিক্রিয়ক অণুগুলি প্রয়োজনীয় সক্রিয়ন শক্তি পেয়ে গেলে তাদের পুরাতন রাসায়নিক বন্ধনগুলি ভেঙ্গে ফেলতে শুরু করে এবং নতুন বন্ধন তৈরী হতে শুরু করে, এই মধ্যান্তরের অবস্থাকে অবস্থান্তর অবস্থা (ইংঃ transition state) বলে। ইহাকে অনেক সময় সক্রিয়নকৃত জটিল অবস্থা () বলে। প্রত্যেক রাসায়নিক বিক্রিয়া অবস্থান্তর অবস্থার মধ্যে দিয়ে প্রবাহিত হয়। অবস্থান্তর অবস্থায় হল কোন রাসায়নিক বিক্রিয়ার অণুগুলির সর্বোচ্চ শক্তির পরিমাণ।
কিছু কিছু ক্ষেত্রে সক্রিয়ন শক্তির পরিমাপ ঋনাত্মক হয়। এসব ক্ষেত্রে পরিবেশ থেকে কোন শক্তি সরবরাহের প্রয়োজন হয় না। দুই বা ততোধিক পদার্থের বিক্রিয়ক অণুগুলিকে একটি বদ্ধ পাত্রের মধ্যে নিয়ে এলে তৎক্ষণাৎ বিক্রিয়া শুরু হয়ে যায়। এই সব বিক্রিয়ায় কোন শক্তির বাধা থাকে না এবং বিক্রিয়ক অণুসকল স্বতস্ফূর্ত ভাবে বিক্রিয়া করে। এই সব বিক্রিয়ার ক্ষেত্রে তাপমাত্রা বাড়ালে বিক্রিয়ার গতি কমতে থাকে।
মূল পাতাঃ অনুঘটন
যে পদার্থ বিক্রিয়ার অবস্থান্তর অবস্থার পরিবর্তন ঘটিয়ে সক্রিয়ন শক্তির পরিমাপ কমিয়ে বিক্রিয়ার গতি বাড়াতে সাহায্য করে তাদের অনুঘটক বলে। জৈব রসায়্নে একে উৎসেচক বলা হয়ে থাকে। অনুঘটক বিক্রিয়ার পরে অপরিবর্তিত থাকে। অনুঘটক বিক্রিয়া অংশগ্রহণকারী বিক্রিয়ক এবং উৎপন্নজাত পদার্থের শক্তির পরিমানও অপরিবর্তিত রেখে শুধুমাত্র বিক্রিয়ার জন্য প্রয়োজনীয় সক্রিয়ন শক্তির পরিমান কমিয়ে দেয়।
মানব-কম্পিউটার মিথস্ক্রিয়া
মানুষ (ব্যবহারকারী) ও কম্পিউটার ইন্টারফেসের উপর মনোনিবেশ করে মানব-কম্পিউটার মিথস্ক্রিয়া সংক্ষেপে মাকমি (, সংক্ষেপে HCI) কম্পিউটার প্রযুক্তির ব্যবহার ও নকশার উপর গবেষণা করে থাকে। মাকমি'র ক্ষেত্রে কর্মরত গবেষকরা মানুষ যেভাবে কম্পিউটারের সাথে পরস্পরের উপর ক্রিয়া করে তা "পর্যবেক্ষণ" করে এবং প্রযুক্তির "নকশা" করে, যা মানুষকে কম্পিউটারের সাথে অভিনব উপায়ে পরস্পরের উপর ক্রিয়া করতে সাহায্য করে।
গবেষণার ক্ষেত্র হিসেবে, মানব-কম্পিউটার মিথস্ক্রিয়া কম্পিউটার বিজ্ঞান, আচরণগত বিজ্ঞান, নকশা, গণমাধ্যম অধ্যয়ন, এবং অন্যান্য বিভিন্ন অধ্যয়নের ক্ষেত্র প্রতিচ্ছেদে অবস্থিত। কার্নেগী মেলন ইউনিভার্সিটির স্ট্যুয়ার্ট কে, কার্ড ও অ্যালেন নেওয়েল আইবিএম গবেষণার থমাস পি, মুরান প্রজনক ১৯৮৩ বই দ্বারা 'মানব-কম্পিউটার মিথস্ক্রিয়া' শব্দটি জনপ্রিয়তা লাভ করান। যদিও "মানব-কম্পিউটার মিথস্ক্রিয়া মনোবিদ্যা" (The Psychology of Human-Computer Interaction) বইয়ের লেখক ১৯৮০ সালে সর্বপ্রথম শব্দটি ব্যবহার করে এবং প্রথম পরিচিতমূলক ব্যবহার ১৯৭৫ সালে ছিল।
দ্য সোর্ড অব টিপু সুলতান
দ্য সোর্ড অব টিপু সুলতান () হল একটি ভারতীয় ঐতিহাসিক নাটক যা ১৯৯০ সালে ডিডি ন্যাশনালে প্রথম সম্প্রচারিত হয়। ভগবান গিদওয়ানির একই নামের উপর ভিত্তি করে নির্মিত এই নাটকটিতে মহীশুরের স্বনামধন্য শাসক টিপু সুলতানের জীবন ও সময়কে চিত্রায়িত করা হয়েছে।
ধারাবাহিকটি বহু বাধা বিপত্তির সম্মুখীন হয় যার অন্যতম হল ১৯৯০ সালে নাটকটির সেটে সংঘটিত একটি দুর্ঘটনাজনিত বিরাট অগ্নিকাণ্ড; মহীশুরের নির্মিত প্রিমিয়ার স্টুডিও নামক নাটকের সেটের ওই অগ্নিকাণ্ড স্টুডিওর বড় অংশ জ্বালিয়ে দেয় এবং ৬২ জন ব্যক্তির প্রাণনাশ করে।
ধারাবাহিকটি এর অভিনয় ও জাঁকজমকের জন্য ব্যাপকভাবে প্রশংসিত হয়েছিল। এছাড়াও এর জনপ্রিয়তার অন্যতম কারণ ছিল এর কাহিনী, যা উপন্যাসের নামে লিখিত হলেও তার অধিকাংশই ছিল লেখকের করা ঐতিহাসিক গবেষণানির্ভর, যিনি পেশাজীবনে একজন উচ্চপদস্থ সরকারি কর্মকর্তা ছিলেন।
নাটকটি "নিউমেরো ইউনো ইন্টারন্যাশনাল" নামক কোম্পানি কর্তৃক নির্মিত হয় যার মালিক ছিলেন নির্মাতা ও পরিচালক সঞ্জয় খান। সঞ্জয় খানের ভাই আকবর খান, ১৮ মাসে প্রথম ২০ পর্ব পরিচালনা করেন। সঙ্গীত পরিচালনা করেন কিংবদন্তি সঙ্গীতজ্ঞ নওশাদ এবং চিত্রধারন করেন বশীর আলী। পরবর্তী পর্বগুলো সঞ্জয় খান নিজে পরিচালনা করেন, এবং এছাড়াও তিনি নিজেই তিপু সুলতানের মুখ্য ভূমিকায় অভিনয় করেন। মত ৫২ টি পর্ব ধারণ করা হয়, যার কিছু অংশ ধারণ করা হয়েছিল মহীশুরের প্রিমিয়ার স্টুডিওতে।
নাটকটি মনট্রিল-ভিত্তিক লেখক ভগবান এস গিদওয়ানির লেখা একই নামের উপন্যাসের উপর ভিত্তি করে নির্মাণ করা হয়। উপন্যাসটি একটি অন্যতম বেস্ট-সেলার বই ছিল, যার প্রায় ২০০,০০০ কপি বিক্রি হয়, এর বহু ভাষায় অনুবাদ প্রকাশিত হয় এবং ৪৪টি সংস্করণের পুনর্মুদ্রণ প্রকাশিত হয়। লেখক হওয়ার পাশাপাশি, গিদওয়ানি ৬০ পর্বের একটি স্ক্রিপ্টও লিখেছিলেন। শেষের অল্প কিছু পর্ব অগ্নি দুর্ঘটনার কয়েক বছর পর ধারণ করা হয়। উক্ত নাটকের জন্য নির্বাচিত অন্যান্য খ্যাতনামা অভিনেতারা হলেন সীমা কেলকার, অনন্ত মহাদেভান, মুকেশ রিশি, শাহবাজ খান ও দীপিকা ছিখালিয়া।
১৯৯০ সালে প্রথম দূরদর্শনে হিন্দি ভাষায় ধারাবাহিকটি সম্প্রচারিত হয়, ২০০১ সালে স্টার প্লাসেও সিরিজটি সম্প্রচার করা হয়। ১৯৯০ -এর শুরুর দিকে এর পর্বগুলো বাংলায় অনুবাদ করে বিটিভিতে এবং ২০০৬ সালে তামিল ভাষায় ডিডি পোড়িঘাই চ্যানেলে সম্প্রচার করা হয়। বিটিভির সম্প্রচারে, বেশ কিছু সংলাপের অংশ কর্তন করা হয়। উপমহাদেশের বাইরে, নাটকটি ১৯৯০ এর সূচনালগ্নে যুক্তরাজ্যের চ্যানেল ৪-এ সম্প্রচারিত হয়। অন্যান্য যে সকল দেশে ধারাবাহিকটি সম্প্রচারিত হয় সেগুলো হল ইরান, ইন্দোনেশিয়া ও মরিশাস। পরবর্তীতে এর ১২টি ডিভিডির একটি অরিজিনাল প্যাকও মুক্তি পায়।
বর্তমানে নাটকটি মালায়াম ভাষায় মিডিয়া ওয়ান টিভিতে এবং বাংলা ভাষায় মাছরাঙ্গা টিভিতে সম্প্রচারিত হচ্ছে।
এই নাটকে নিজ অবদানের জন্য, সঞ্জয় খান দ্য জেম অব ইন্ডিয়া পুরস্কার লাভ করেন।
মেরু শৃঙ্গ
ভারতবর্ষের উত্তরাখন্ড অঞ্চলের অন্তর্গত গাড়োয়াল হিমালয়ে মেরু শৃঙ্গ অবস্থিত।  এটি থ্যালায় সাগর এবং শিবলিঙ্গ পর্বতশ্রেণীর মাঝে পরিলক্ষিত হয়। ৬৭৭২ মিটার উচ্চ ভৃগুপন্থ শৃঙ্গ থেকেও দক্ষিণ-পশ্চিমে এর দূরত্ব মাত্র ৩.২২ কিলোমিটার। এই শৃঙ্গে আরোহণ করা অত্যন্ত কষ্টকর।
"মেরু শৃঙ্গ" পর্বতের উচ্চতা প্রায় ৬৬৬০ মিটার ( ২১৮৫০ ফিট)। দক্ষিণের মূল শৃঙ্গটির পাশাপাশি এই পর্বতের আরও তিনটি শৃঙ্গ আছে : দক্ষিণের মূল শৃঙ্গটির উচ্চতা (); অন্য শৃঙ্গগুলির মধ্যে মধ্যেরটি "হাঙরের পাখনা" হিসেবে পরিচিত। এর উচ্চতা (); ২০০১ খ্রিস্টাব্দে রুশ পর্বতারোহী ভ্যালেরি পাভলোভিচ বেবানভ প্রথম এই শৃঙ্গে আরোহণ করেন। এছাড়া উত্তরের শৃঙ্গটির উচ্চতা  (); ১৯৮০ সালে উত্তর ঢাল ধরে এই শৃঙ্গে প্রথম আরোহণ করা সম্ভব হয়। আর পশ্চিমের শৃঙ্গটির উচ্চতা  (); ১৯৮১ সালে পশ্চিম ঢাল ধরে এই শৃঙ্গে প্রথম আরোহণ করা হয়। ১৯৮০-৮১ সালে একটি জাপানি অভিযানে এই দু'টি অপেক্ষাকৃত উচ্চতর শৃঙ্গেই আরোহণ করা সম্ভবপর হয়। কিন্তু মধ্যের অপেক্ষাকৃত নীচু "হাঙরের পাখনা" শৃঙ্গটিতে আরোহন অত্যন্ত কষ্টসাধ্য হওয়ায় এটি জয় করার জন্য আরও দু'দশক অপেক্ষা করতে হয়। ২০০১ সালে বেবানভ একক অভিযানে এই পর্বতশৃঙ্গে আরোহন করলেও শৃঙ্গের "হাঙরের পাখনার" আকারের অংশটিকে এড়িয়ে গিয়ে তার ডানদিকের একটি পথ ব্যবহার করে তিনি শৃঙ্গে উঠেছিলেন। পরবর্তীকালে ২০০৬ সালে প্রথমে একটি জাপানি ও পরে একটি চেক অভিযাত্রী দল পৃথকভাবে এই শৃঙ্গে আরোহন করে। তবে এক্ষেত্রেও হাঙরের পাখনা অংশটিকে পুরোপুরি অতিক্রম করা সম্ভব হয়নি। শেষপর্যন্ত ২০১১ সালে পর্বতারোহীদের কাছে অত্যন্ত কঠিন বলে চিহ্নিত এই পথ ধরে শৃঙ্গে আরোহণ সম্ভব হয়।
ছোটা ভীম
ছোটা ভীম ভারতের একটি জনপ্রিয় টিভি সিরিয়াল। এটি ২০০৮ সালে প্রথম পোগো টিভির সৌজন্যে সম্প্রচার করা হয়। এটি এমন এক সাহসী বালকে কেন্দ্র করে যে তার বন্ধুদের সাথে কল্পিত ঢোলকপুর রাজ্যে বসবাস করে। ভীম এবং তার বন্ধুরা সবসময় বিপদের হাত থেকে ঢোলকপুরকে রক্ষা করার জন্য রাজা হিন্দুবর্মার বিশ্বস্ত। মাঝে মধ্য দেখা যায় তারা তাদের পার্শ্ববর্তী রাজ্যকেও সাহায্য-সহযোগীতা করে। ভারতের শিশুদের কাছে এটি খুবই জনপ্রিয় টিভি অনুষ্ঠান।
বর্তমান পর্বের ছোটা ভীম তৈরি করেছেন রাজিব চিলকা নামক গ্রীণগোল্ডের একজন কর্মকর্তা।
এটি ঢোলকপুর রাজ্যকে কেন্দ্র করে গঠিত। এই অনুষ্ঠানে নয় বছরের একজন সাহসী বালকের গল্প প্রচারিত হয়। কালিয়া এবং দুই জমজ ভাই ঢলু-ভলু তাদেরকে পরাজিত করার জন্য অনেক ফন্দি আঁটে; কিন্তু তারা ভীমের কাছে জিততে পারেনা। অনেক গল্পে কালিয়া এবং ভীম একত্রে যুদ্ধ করে। সে গ্রামে আগত অনেক বড় বড় শয়তানকে পরজিত করে; তারমধ্য ককেমা নামক এক শয়তানি আত্নাকে ভীম চার বার পরাজিত করেছে।
সুশীলা চানু
সুশীলা চানু পুখরামবাম (জন্মঃ ২৫ ফেব্রুয়ারী ১৯৯২) হলেন একজন ভারতীয় ফিল্ড হকি খেলোয়াড়। তিনি বর্তমানে ভারতীয় জাতীয় মহিলা হকি দলের অধিনায়ক।
সুশীলা চানুর পিতা পুখরাম্বাম শ্যামসুন্দর এবং মাতা পুখরামবাম অংগি লতা। সুশীলা বর্তমানে সেন্ট্রাল মুম্বাই রেল বিভাগে জুনিয়র টিকিট সংগ্রহক হিসাবে ২০১০ সাল থেকে নিযুক্ত আছেন।
২০১৩ সালে জার্মানির মনচেনগ্লাবেচে অনুষ্ঠিত জুনিয়র বিশ্বকাপে সুশীলা চানু এবং তার দল ব্রোঞ্জ পদক অর্জন করেন। বিশ্ব হকি লীগ এর সেমিফাইনালের পর ভারতীয় মহিলা হকি দলের উল্লেখ্যযোগ্য অবদানকারী হিসাবে চানু, অনুরাধা থকচম ও লিলি চানু মায়েংবাম প্রশংসিত হন। এই তিনজন হকি খেলোয়াড়কে তাদের নিজের শহরের উষ্ণ অভ্যর্থনা জানানো হয়েছিল।
মাচেত্রিরা রাজু পুভাম্মা
মাচেত্রিরা রাজু পুভাম্মা (জন্মঃ ৫ জুন ১৯৯০) হলেন একজন ভারতীয় মহিলা দৌড়বিদ। তিনি ৪০০ মিটার দৌড় প্রতিযোগিতায় ভারতের প্রতিনিধিত্ব করেন। তিনি ২০০৮ সালে বেইজিং অলিম্পিকে অংশগ্রহন করেছিলেন। বর্তমানে এশিয়ায় পুভাম্মার স্থান হল দ্বিতীয়। ক্রীড়াবিদ হিসাবে উল্লেখ্যযোগ্য অবদানের জন্য তিনি ২০১৫ সালে অর্জুন পুরস্কার অর্জন করেন।
পুভাম্মা ১৯৯০ সালের ৫ জুন জন্মগ্রহন করেন। তিনি এম জি রাজু এবং জাজি'র কন্যাসন্তান। তিনি ম্যাঙ্গালোর থেকে প্রাথমিক এবং উচ্চমাধ্যমিক শিক্ষা সম্পন্ন করেন। এরপর তিনি ম্যাঙ্গালোর এর এস.ডি.এম কলেজ অফ বিজনেস ম্যানেজমেন্ট থেকে বিজনেস ম্যানেজমেন্ট বিষয়ে স্নাতক হন।
টিন্টু লুক্কা
টিন্টু লুক্কা (জন্মঃ ২৬ এপ্রিল ১৯৮৯) হলেন একজন ভারতীয় ট্র্যাক এন্ড ফিল্ড ক্রীড়াবিদ এবং তিনি ৪০০ এবং ৮০০ মিটার দৌড়ে অংশগ্রহন করেন। মহিলা বিভাগে ৮০০ মিটার দৌড়ে টিন্টুর জাতীয় রেকর্ড আছে। কেরলের কোইলান্ডিতে অবস্থিত ঊষা স্কুল অফ অ্যাথলেটিক্স-এ তিনি প্রখ্যাত দৌড়বিদ পি টি ঊষার নিকট প্রশিক্ষন নিয়েছেন। অলিম্পিক গোল্ড কোয়েস্টের দ্বারা তিনি সমর্থিত। ২০১৪ সালে ভারত সরকার থেকে অর্জুন পুরস্কার প্রাপ্ত হন।
কেরলার কান্নুর জেলায় অবস্থিত ভালাথোড় নামে একটি ছোট গ্রামে টিন্টুর জন্ম। তার পিতা এবং মাতার নাম যথাক্রমে লুক্কা এবং লিসী। অ্যাঞ্জেল লুক্কা নামে তাঁর একটি বোন আছে। টিন্টু কারিক্কোট্টাকারির সেন্ট থমাস হাই স্কুল থেকে পড়াশোনা করেছেন এবং তারপর ঊষা স্কুল অফ অ্যাথলেটিক্স-এ তিনি পি টি ঊষার নিকট প্রশিক্ষন নিয়েছেন।
২০১০ সালে ক্রোয়েশিয়ার কন্টিনেন্টাল কাপে তিনি ৮০০ মিটার ইভেন্টে শাইনি উইলসনের ১৫ বছরের পুরনো ১ ঘন্টা ৫৯.৮৫ মিনিটের জাতীয় রেকর্ডটি ভেঙ্গেছিলেন এবং সেই ইভেন্টে তার নিজের সময় লেগেছিল ১ ঘন্টা ৫৯.১৭ মিনিট।
২০০৮ সালে জাকার্তায় এশিয়ান জুনিয়র অ্যাথলেটিক্স প্রতিযোগীতায় টিঙ্কু ৮০০মিটার দৌড়ে রৌপ্যপদক জয় করেন।
২০১০ সালে কমনওয়েলথ গেমসে মহিলাদের ৮০০মিটার দৌড়ে লুক্কা ২মিনিট ১.২৫সেকেন্ড সময়ে শেষ করে ষষ্ঠ স্নান অর্জন করেন। লুক্কার এই পারফরমেন্সে পি টি ঊষা নিজের প্রতিক্রিয়া জানিয়ে বলেছিলেন যে টিন্টু লুক্কা এর আগে কখনো এওতো বিপুল দর্শকের সামনে ক্রীড়াপ্রদর্শন করেননি আর সেই কারনেই বিপুল দর্শকের হাততালি এবং উচ্ছ্বাস সম্ভবত তার মনসংযোগে ব্যাঘাত ঘটায় এবং তিনি পূর্ব পরিকল্পনা ছাড়াই আরো জোরে দৌড়াতে শুরু করেন।
২০১০ এর এশিয়ান গেমসে ট্রাক এন্ড ফিল্ড প্রতিযোগীতায় মহিলাদের ৮০০মিটার বিভাগে টিন্টু লুক্কা ব্রোঞ্জ পদক বিজয়ী হন। ২০১০ কমনওয়েলথ গেমসে হতাশাজনক পারফরমেন্সের পর, ২০১০ আশিয়ান গেমসে টিন্টুর শুরু থেকেই সবকিছু ঠিকঠাক চলছিল, কিন্তু শেষ ৬০মিটার এ গতির সাথে তাল মেলাতে না পারায় ২:০১.৩৬ সেকেন্ড সময়ে শেষ করে তৃতীয় স্থান অধিকার করেন এবং ব্রোঞ্জ পদক পেয়েই সন্যুষ্ট থাকতে হয়।
২০১২র লন্ডন অলিম্পিকে ৮০০মিটার বিভাগে হিটে তিনটে সেমি ফাইনালের দ্বিতীয়টিতে তিনি ষষ্ঠ স্থানে শেষ করেন, ১:৫৯.৬৯সময়ে যা সেই মরসুমে তাঁর সেরা সময়; কিন্তু ফাইনালে প্রতিযোগীতা করা যোগ্যতা অর্জন করতে ব্যর্থ হন। অলিম্পিক গেমসে তাঁর প্রদর্শন এর সবিকৃতি স্বরূপ কেরল সরকার টিন্টুকে দু'লক্ষ টাকা(তিন হাজার ইউ এস ডলার) পুরস্কার প্রদান করে এবং গেজেটেড র‍্যাংক এ চাকরী দেয়।
২০১৪ সালে ১লা অক্টোবর, দক্ষিণ কোরিয়ার ইনছন এ অনিষ্ঠিত এশিয়ান গেমসে মেয়েদের ৮০০মিটার বিভাগে লুক্কা রৌপ্যপদক জয় করেন। ২০১৪ এশিয়ান গেমসে ১৬০০(৪ × ৪০০) মি রিলে রেসে সোনা জেতা ভারতীয় মহিলা দলের সদস্য ছিলেন তিনি। টিন্টু লুক্কারা ৩:২৮:৬৮ সেকেন্ড সময় করে এশিয়ান গেমসে ১৬০০মিটার মহিলা রিলে রেসের রেকর্ড ভাঙ্গেন । ২০০২ সাল থকে ক্রমানবয়ে ৪টি সোনা ভারত জয় করেন।
১৮৯৭ সালের ভৌতিক চলচ্চিত্র সমূহ
১৮৯৭ সালে মুক্তিপ্রাপ্ত ভৌতিক চলচ্চিত্রের তালিকা :
ভাবনগর বন্দর
ভাবনগর বন্দর হল ভারতের গুজরাট রজ্যের সৌরাষ্ট্র অঞ্চলের ভাবনগর জেলায় অবস্থিত একটি ছোট বন্দর। বন্দরটি খাম্বাৎ উপসাগরের তীরে অবস্থিত। পূর্বে এই বন্দর থেকে পূর্ব এশিয়া, আফ্রিকা, আরব ও লোহিত সাগরীয় অঞ্চরের বন্দরগুলোর সঙ্গে ব্যবসা-বানিজ্য চলত।
১৮৬০ সালে ভাবনগর বন্দর খাম্বাৎ উপসাগরের তীরে গড়ে ওঠে। তখন বন্দরটির প্রধান পরিবাহিত পণ্য ছিল গুজরাটে উৎপাদিত তুলা। এরপর ১৯৩০ সালে বন্দরটির আধুনিকরন করা হয়। স্বাধীনতার পরে, ১৯৫০ সালে ভাবনগর বন্দর থেকে ৮ কিলোমিটার দূরে নতুন ও অধুনিক ভাবনগর বন্দর নির্মাণ করা হয়; বর্তমানে এই বন্দর দিয়েই ব্যবসা বাণিজ্য চলে।
বন্দরটি ২০০১ সালের ভূমিকম্প ক্ষতিগ্রস্ত হয়। এরপর বন্দরটিকে পুনরায় পণ্য চলাচলের উপযোগি করে তোলা হয়েছে। বর্তমানে এটি গুজারাটের একটি গুরুত্বপূর্ন বন্দর।
গুজরাটের বন্দর তালিকা
গুজরাট রাজ্যে ভারতে মধ্যে সবচেয়ে দীর্ঘ উপকূলরেখা রয়েছে। এই উপকূলরেখায় গড়ে উঠেছে বিভিন্ন বন্দর নগর ও শিল্প শহর। এই রাজ্যে একমাত্র বড় বন্দর হল কান্ডালা বন্দর। এছাড়া ৪০টির বেশি ছোট বন্দর রয়েছে এই রাজ্যে। এই বন্দরগুলোর অনেক গুলোই বেসরকারি বন্দর।
অতনু দাস
অতনু দাস (জন্মঃ ৫ এপ্রিল ১৯৯২) একজন ভারতীয় তীরন্দাজ। তিনি ছেলেদের একক এবং দলগত রিকার্ভ ইভেন্টে ভারতের প্রতিনিধিত্ব করেন। অতনু ২০০৮ সালে প্রথমবার আন্তর্জাতিক খেলায় অংশগ্রহন করেন। বর্তমানে বিশ্বে তার অবস্থান ২২।
২০১৩ সালে কলম্বিয়ায় অনুষ্ঠিত বিশ্বকাপ মিশ্র দল ইভেন্টে অতনু দীপিকা কুমারীর সঙ্গে একটি ব্রোঞ্জ পদক পেয়েছিলেন। বর্তমানে তিনি কলকাতায় ভারত পেট্রলিয়াম কর্পোরেশন লিমিটেডে চাকরী করছেন।
অতনু ভারতের একজন আশাপ্রদ প্রতিভা, যিনি মাত্র ১৪ বছর বয়সে মিঠুদার প্রশিক্ষনে ধনুর্বিদ্যা শিক্ষা শুরু করেন। ২০০৮ সালে অতনু টাটা আর্চারি অ্যাকাডেমিতে ভর্তি হন এবং সেখানে কোরিয়ান কোচ লিম চাই উং তাকে প্রশিক্ষন দান করেন।
বৌভাত
বৌভাত হচ্ছে বাঙালি মুসলমান সমাজে প্রচলিত বিবাহ সংশ্লিষ্ট অনুসৃত একটি আচার।
বিয়ের পর কনে শ্বশুরবাড়িতে আসার পর বরের পরিবারের পক্ষ থেকে একটি ভোজের আয়োজন করা হয়। এটি মূলতঃ গড়ে উঠেছে কনে নিজ হাতে বরের বাড়িতে প্রথম রান্না করাকে কেন্দ্র করে। কিন্তু বর্তমানে এটি একটি জাকজমক পূর্ণ আনুষ্ঠানিকতায় রূপ নিয়েছে যেখানে কনে পক্ষ, বরের আত্মীয়-স্বজন, বন্ধু-বান্ধবেরা উপস্থিত হন এবং বর-কনেকে দোয়া-আশীর্বাদ করে নববিবাহিতদের, বিশেষতঃ নববধুকে উপহার দেয়।
শ্রাবনী নন্দা
শ্রাবনী নন্দা (জন্ম ৫ জুলাই ১৯৯১) হলেন একজন ভারতীয় দৌড়বিদ। তিনি ২০১৬ সালে রিওতে অনুষ্ঠিত অলেম্পিক প্রতিযোগীতায় ভারতীয় দলের প্রতিনিধিত্ব করেছেন। তিনি উড়িষ্যার কান্ধামল জেলার বাসিন্দা।
শ্রাবনী জাতীয় এবং আন্তর্জাতিক প্রতিযোগীতায় অনেক পদক লাভ করেছেন।
খুশবীর কাউর
খুশবীর কাউর (জন্মঃ ৯ জুলাই ১৯৯৩) হলেন একজন ভারতীয় ক্রীড়াবিদ ও ২০ কিলোমিটার রেসওয়াকার। ২০১২ সালে এশিয়ার কলম্বোতে অনুষ্ঠিত এশিয়ান জুনিয়ার অ্যাথলেটিক্স চ্যাম্পিয়ানশীপসে ১০,০০০ মিটার হন্টন প্রতিযোগীতায় ব্রোঞ্জ জিতে তিনি প্রথম খ্যাতির আলোয় আসেন। খুশবীর ২০১৩ সালের ওয়ার্ল্ড চ্যাম্পিয়ানশীপে ২০ কিলোমিটার হাঁটায় অংশগ্রহন করেছিলেন। সেখানে তিনি ৩৯তম স্থান অধিকার করেন এবং এতে তাঁর সময় লেগেছিল ১ ঘন্টা ৩৪ মিনিট ২৮ সেকেন্ড। এরপর ২০১৪ সালে জাপানে অনুষ্ঠিত ওয়ার্ল্ড চ্যাম্পিয়ানশীপে সময় নেন ১ ঘন্টা ৩৩ মিনিট ৩৭ সেকেন্ড এবং তৃতিয় স্থান অধিকার করে নিজের জাতীয় রেকর্ড আরো ভালো করেন।
খুশবীর কাউর অ্যাংলিয়ান মেডেল হান্ট কোম্পানী দ্বারা সমর্থিত।
খুশবীর কাউর রসুলপুর কালান নামে অমৃতসরের একটি ছোট নগরে বসবাস করেন। তিনি ৫ কিমি এবং ১০ কিমি ইভেন্টে জুনিয়র ন্যাশনাল রেকর্ডের অধিকারী। ন্যাশনাল জুনিয়র সার্কিটে বেশ কিছুটা সাফল্য অর্জনের পর তিনি আন্তর্জাতিক সার্কিটেও বেশ ভালোভাবে অংশগ্রহন করেন- ইয়ুথ এশিয়ান গেমসে দ্বিতীয় এবং জুনিয়র এশিয়ান গেমসে তৃতীয় স্থান অধিকার করে(২০১২)। জাপানে অনুষ্ঠিত সিনিয়র ওয়াকিং এশিয়ান চ্যাম্পিয়ানশিপে খুশবীর পঞ্চম স্থান অধিকার করেছেন।
সাম্প্রতিকালে খুশবীর মস্কো ওয়ার্ল্ড চ্যাম্পিয়ানশীপে(২০১৩) মহিলাদের ২০ কিলোমিটার হাঁটাতে জাতীয় রেকর্ড তৈরী করে তাঁর নিজস্ব ব্যাক্তিগত রেকর্ডকে আরও ভালো করে তুলেছেন।তিনি ১:৩৪:২৮ সময়ে এই ইভেন্টটি সম্পন্ন করেন এবং ওনার স্থান হয় ৩৯ তম।
খুশবীর কাউর প্রথম ভারতীয় মহিলা যিনি এশিয়ান গেমসে ২০ কিমি হন্টন প্রতিযোগিতায় রৌপ্য পদক জয়ী হয়ে একটি নতুন জাতীয় রেকর্ড তৈরী করেছেন। অমৃতসরের এই একুশ বছর বয়সী ক্রীড়াবিদ ম্যারাথন কোর্সে দ্বিতীয় হয়েছেন এবং মাত্র ১ ঘন্টা ৩৩ মিনিট ৭ সেকেন্ডে হাঁটা শেষ করে জাতীয় রেকর্ড তৈরী করেছেন এবং নিজের ব্যক্তিগত রেকর্ডকেও (১ ঘন্টা ৩৩ মিনিট ৩৭ সেকেন্ড) উন্নততর করেছেন।
টুরিং পরীক্ষা
টুরিং পরীক্ষা, বা, টুরিং টেস্ট হলো এক প্রকার পরীক্ষণ, যা অ্যালান টুরিং ১৯৫০ সালে বিকশিত করেন। এই পরীক্ষায় একটি যন্ত্রের সক্ষমতা মানুষের কতটুকু সমতুল্য বা কতটুকু আলাদা তা জানা যায়।
টুরিং প্রস্তাব করেন যে, একজন মনুষ্য বিচারক, একজন মানুষ ও একটি যন্ত্র (যা মানুষের মত সাড়া প্রদান করতে সক্ষম)-এর সাথে প্রাকৃতিক ভাষা কথোপকথন-এর সক্ষমতা যাচাই করবেন। বিচারককে সচেতন থাকতে হবে যে, এই দুই অংশীদারদের মধ্যে একটি মেশিন, এবং সমস্ত অংশগ্রহণকারীদের একে অন্যের কাছ থেকে পৃথক থাকতে হবে। কথোপকথন শুধুমাত্র লেখার মধ্যেই সীমাবদ্ধ থাকবে যা কেবল কম্পিউটার কীবোর্ড এবং পর্দা দ্বারা লেখা ও দেখা যাবে, যার ফলে ফলাফল যন্ত্রের শব্দ থেকে বকৃতা উত্পন্ন করার দক্ষতার উপর নির্ভর করবেনা। যদি বিচারক নির্ভরযোগ্যভাবে যন্ত্র থেকে মানুষকে আলাদা করতে না পারে (টুরিং মূলত প্রস্তাব করেন যে, পরীক্ষাটি শুরু হওয়ার পাঁচ মিনিটের কথোপকথনের পর যন্ত্র মানুষকে ৭০ ভাগ নিশ্চিত করতে পারবে), তাহলে যন্ত্র পরীক্ষাটি পাশ করেছে বলে ধরা হবে। কোন প্রশ্নের সঠিক উত্তর দেওয়ার সক্ষমতা যাচাই করা পরীক্ষাটির উদ্দেশ্য নয়, কিভাবে এর উত্তর প্রায় একজন মানুষের মত হবে শুধুমাত্র সেটা পরীক্ষা করে।
ম্যানচেস্টার বিশ্ববিদ্যালয়-এ কাজ করার সময় "গণনীয় যন্ত্রপাতি ও বুদ্ধিমত্তা" শীর্ষক অনুচ্ছেদে টুরিং পরীক্ষাটি পরিচিত করান (টুরিং, ১৯৫০; পৃ. ৪৬০)। এটি একটি উক্তি খুলে দেয়: "আমি প্রশ্নটি বিবেচনা করার প্রস্তাব করছি, 'যন্ত্র কী চিন্তা করতে পারে?'"। কারণ, "চিন্তা"-কে সংজ্ঞায়িত করা কঠিন, টুরিং "প্রশ্নটি প্রতিস্থাপন করে দ্ব্যর্থহীন শব্দের মাধ্যমে অন্য একটি অপেক্ষাকৃত কাছাকাছি প্রশ্ন প্রকাশ করেন"। টুরিং এর নতুন প্রশ্ন হল: "এমন কি কোন চিন্তনীয় সংখ্যাগত গণনাকারী যন্ত্র আছে যা "অনুকরণ খেলা"য় ভাল করবে?" টুরিং বিশ্বাস করেন যে, এই প্রশ্নের উত্তর দেওয়া আসলেই সম্ভব। বাকি অনুচ্ছেদে সকল মূল বাধার বিরুদ্ধে তিনি আপত্তি তুলে যুক্তি দেখান যে, "যন্ত্র চিন্তা করতে পারে"।
টুরিং তার প্রথম পরীক্ষা চালু করার পর এটা অত্যন্ত প্রভাবশালী ও বহুল সমালোচিত হয়েছে এবং প্রমাণিত হতে সক্ষম হয়েছে যে, এটি দর্শনের কৃত্রিম বুদ্ধিমত্তার একটি গুরুত্বপূর্ণ ধারণা।
মনু
মনু হলেন একজন প্রাচীন ভারতীয় শাস্ত্রকার ঋষি, যাকে পাঁচ সহস্রাধিক বছরব্যাপী প্রবহমান হিন্দুশাস্ত্রমালার নেতৃস্থানীয় ও বিস্তৃতপ্রভাবক মনুসংহিতার রচয়িতা হিসেবে পাওয়া যায় ।
হিন্দুধর্মের প্রাচীনতম গ্রন্থ ঋগ্বেদে এক রচয়িতা মনুকে পাওয়া যায় যিনি এককভাবে ৪, যৌথভাবে ২ ও বৈকল্পিকভাবে ১ সূক্ত রচনা করেছিলেন। এ মনু যদি "মনুস্মৃতি" বা "মনুসংহিতা"র রচয়িতা হয়ে থাকেন তাহলে তার সময়কাল ন্যূনতম ২০০০ খ্রিস্টপূর্বাব্দ। মন্যু নামী আরেক ঋষিকেও ২ সূক্তের রচয়িতা হিসেবে দেখা যায়। ঋগ্বেদের পরে ব্রাহ্মণ, প্রাতিশাখ্য ও আরণ্যককাল পেড়িয়ে এমন ব্যাক্তিনামাঙ্কিত অনুশাসনসূত্রাদি গ্রন্থিত হয়েছে যেগুলি আসলে বেদ-অনুসরণের নিমিত্তে রচিত শিক্ষা, কল্প, ব্যাকরণ, নিরুক্ত, ছন্দ ও জ্যোতিষ-এর অন্তর্ভুক্ত কল্পশ্রেণীর শ্রৌত, গৃহ্য, ধর্ম ও শূল্ব-সূত্রাদির সংকলন।
গণনীয় যন্ত্রপাতি ও বুদ্ধিমত্তা
গণনীয় যন্ত্রপাতি ও বুদ্ধিমত্তা হলো কৃত্রিম বুদ্ধিমত্তার বিষয়ের উপর লিখিত অ্যালান টুরিং-এর একটি প্রজনক
অনুচ্ছেদ। ১৯৫০ সালে মাইন্ড (মন) নামক প্রবন্ধে অনুচ্ছেদটি প্রকাশিত হয়, যেখানে তিনি তার বর্তমানে টুরিং পরীক্ষা নামক ধারণাটি সাধারণ জনসাধারণের সাথে পরিচয় করিয়ে দেন।
টুরিং অনুচ্ছেদে যে প্রশ্নটি বিবেচনায় করা হয়, "যন্ত্র কী চিন্তা করতে পারে?" যেহেতু, "চিন্তা" ও "যন্ত্র" শব্দ দুইটি সবাইকে সন্তুষ্ট করে স্পষ্টভাবে সংজ্ঞায়িত করা যায় না, তাই টুরিং "প্রশ্নটি প্রতিস্থাপন করে দ্ব্যর্থহীন শব্দের মাধ্যমে অন্য একটি অপেক্ষাকৃত কাছাকাছি প্রশ্ন প্রকাশ করেন"। এটি করার জন্য, তাকে প্রথমে একটি সহজ এবং দ্ব্যর্থহীন ধারণা বের করতে হবে যা কিনা "চিন্তা" শব্দটিকে প্রতিস্থাপিত করবে। দ্বিতীয়ত, তাকে ব্যাখ্যা করতে হবে যে ঠিক কোন "যন্ত্র"টি তিনি বিবেচনা করছেন। সর্বশেষে, সরঞ্জামের মাধ্যমে সশস্ত্র করে তাকে নতুন একটি প্রশ্ন প্রচলন করতে হবে, যা প্রথমটির সাথে সম্পর্কিত, এবং তিনি বিশ্বাস করেন যে তিনি সম্মতিসূচক উত্তর করতে পারেন।
ভিভা কলেজ
ভিভা কলেজ ভারতের মহারাষ্ট্র রাজ্যের ভিরারে অবস্থিত একটি উচ্চশিক্ষা প্রতিষ্ঠান। এই মহাবিদ্যালয়টি মুম্বাই বিশ্ববিদ্যালয়ের অধিভুক্ত। এখানে স্নাতকপূর্ব শ্রেণীগুলিতে বিজ্ঞান, বাণিজ্য ও কলা বিষয়ে শিক্ষা দেওয়া হয় এবং ম্যানেজমেন্ট ও তথ্যপ্রযুক্তি বিষয়ে স্নাতকোত্তর ডিগ্রী প্রদান করা হয়। এই মহাবিদ্যালয়টি আসলে ৩টি মহাবিদ্যালয়ের সংযোগে গঠিতঃ ভাস্কর বমন ঠাকুর বিজ্ঞান মহাবিদ্যালয়, যশবন্ত কেশব পাতিল বাণিজ্য মহাবিদ্যালয় এবং বিদ্যা দয়ানন্দ পাতিল কলা মহাবিদ্যালয়।
অলংকার (চলচ্চিত্র)
অলংকার ১৯৭৮ সালে মুক্তিপ্রাপ্ত বাংলাদেশী বাংলা ভাষার নাট্য-রোমান্টিকধর্মী চলচ্চিত্র। ছায়াছবিটি পরিচালনা করেছেন নারায়ণ ঘোষ মিতা। চলচ্চিত্রটির কাহিনী লিখেছেন জাকাউর রহমান এবং চিত্রনাট্য ও সংলাপ লিখেছেন পরিচালক মিতা নিজেই। এতে প্রধান চরিত্রে অভিনয় করেছেন রাজ্জাক, শাবানা, নূতন, আনোয়ার হোসেন প্রমুখ। এই চলচ্চিত্রের গানে কণ্ঠ দিয়ে সাবিনা ইয়াসমিন ৪র্থ জাতীয় চলচ্চিত্র পুরস্কারে শ্রেষ্ঠ নারী কণ্ঠশিল্পীর পুরস্কার অর্জন করেন।
মামুন একজন কবি। তার একটি কবিতার বই বাজারে বেরিয়েছে। মামুন ও নিলু একে অপরকে পছন্দ করে এবং সে কথা তাদের পরিবারের সবাই জানে। কিন্তু বাদ সাধে নিলুর চাচাত ভাই হাফিজ। সে নিলুর মায়ের কাছে নিলুকে বিয়ের প্রস্তাব দেয়। নিলুর মা হাফিজের সঙ্গে নিলুর বিয়ে দিতে চাইলেও নিলুর মত না থাকায় বিয়ে হয় না। পরবর্তীতে মামুন আর নিলুর বিয়ে হয় এবং দুজনে নতুন জীবন শুরু করে। রিতার বিয়ে পরবর্তী অনুষ্ঠানে গিয়ে ঘটনা অন্যদিকে গড়ায়। সেখানে নিলুর গান শুনে মুগ্ধ চলচ্চিত্র প্রযোজক খান সাহেব তাকে তার পরবর্তী ছায়াছবিতে গান গাওয়ার অণুরোধ করে। নিলু তখন রাজি না হলেও পরে দুর্ঘটনায় মামুনের পা ভেঙ্গে গেলে হাসপাতালের টাকার জন্য সে গান গায় এবং অচিরেই জনপ্রিয় হয়ে ওঠে। হাসপাতাল থেকে সুস্থ হয়ে ফিরে এসে তা জানতে পেরে রাগান্বিত হয় মামুন এবং এক পর্যায়ে নিলুকে আঘাত করে ও নিলুকে বাড়ি ছেড়ে চলে যেতে বলে। নিলু চলে যাওয়ার পর খবর আসে মামুন তার কবিতার জন্য অ্যাকাডেমি পুরস্কার পেয়েছে। কিন্তু নিলু কি আবার মামুনের কাছে ফিরে আসবে...অলংকার ছায়াছবিটির সঙ্গীত পরিচালনা করেছেন সত্য সাহা। গীত রচনা করেছেন মোহাম্মদ মনিরুজ্জামান, গাজী মাজহারুল আনোয়ার, ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন ও খন্দকার ফারুক আহমেদ। এই ছায়াছবিতে ব্যবহৃত মোহাম্মদ রফিকুজ্জামান-এর গীতে ও সাবিনা ইয়াসমিন-এর কণ্ঠে "দুঃখ আমার বাসর রাতের পালঙ্ক" গানটি রেডিওর জন্য সুর করা হয়েছিল এবং জনপ্রিয়তা লাভ করেছিল। পরবর্তীতে গানটি অলংকার ছায়াছবিতে ব্যবহার করা হয়।
৪র্থ জাতীয় চলচ্চিত্র পুরস্কার